**Disc Golfi Talvesarja “KÄPIK 2015/2016” võistlusjuhend**
**Kuupäev ja koht:**

…

**Ajakava**

Täpsustatud ajakava teatatakse võistluse väljakuulutamisel.

Ajakava võib sõltuda mängitavate korvide arvust ning päevavalgest ajast.

Allolev ajakava on näitlik ja soovituslik:

08:00 - 08:40 – Kohaloleku kontroll/Registreerimine

08:45 - 09:00 - Mängijate koosolek

09:00 - Esimese ringi algus

LÕUNA

Mängijate koosolek ja järgmine ring

Autasustamine

Korraldajatel on õigus teha ajakavas muudatusi.

**Võistluskategooriad**

1. Mehed
2. Naised
3. Masters (1976.a. ja varem sünd.)
4. Noored (1999.a. ja hiljem sünd.)

**Registreerimine**

Võistlusel osalemiseks saab end ise eel-registreerida Skoorin.com-is (mis on avatud vähemalt võistlusele eelneva päeva kella 13-ni) või kohtade olemasolul kohapeal enne võistluste algust.

Võistlema lubatakse **radade arv x 5 mängijat**.

Iga võistluse väljakuulutamisel teatatakse maksimaalne osalejate arv.

Mängija, kes on end eelregistreerinud ja ei tühista ise enda osalust enne eelregistreerimise lõppu või ei teata mitteosalemisest mõjuval põhjusel, peab enne järgmist osavõistlus tasuma 10€.

**Osalustasud**

Osalustasu **Meeste**, **Naiste** ja ***Masters*** kategoorias on **10€**.

Osalustasu **Noorte** kategoorias on **5€**.

Osalustasu võib tasuda nii pangaülekandega kui kohapeal.

Võistlejatel on võimalus soetada sarja pakett **„KÄPIK“ või „KÄPIK+“**

„KÄPIK“ maksumus on 89€ ja annab osaluse kõigile etappidele

„KÄPIK+“ maksumus on 99€ ja lisaks osalusele kõigil etappidel osaleb ka sarja lõpus discgolfi korvi loosimisel (Korvi loosimine toimub kõigi mängijate vahel, kes on mänginud vähemalt 10 etappi või on soetanud „KÄPIK+“ paketi. Loosis osaleja peab olema kohal viimasel osavõistlusel).

Sarja paketi puhul on mängijal ikkagi kohustus ennast registreerida osavõistlusele ja mitteosalemisel eemaldada enda registreering ning kehtib sanktsioon, kui ei eemaldata registreeringut mitteosalemise korral.

Tasumine ainult ülekandega, osavõistluse info koht jäetakse selgituses tühjaks.

Sarjapaketi tasusid sarja poolelijätmisel ei tagastata.

Tasumine pangaülekandega:

Saaja: MTÜ Kogukonna Tugi IBAN: EE752200221056158112 (Swedbank)

Selgitus osavõistluse tasumisel: *Osavõistluse koht,*  *Kategooria , Eesnimi, Perekonnanimi*.

Selgitus paketi tasumisel:***„KÄPIK“*** *või* ***„KÄPIK+“****, Kategooria , Eesnimi, Perekonnanimi*

Summa: *vastavalt selgitusele kas 5€, 10€, 89€ või 99€*

**Majandamine**

Auhinnafondi väärtus moodustub 50% osalustasude väärtusest.

Auhinnafondist tulevad nii osavõistluse kui üldarvestuse auhinnad. Auhinnad on esemelised.

Ülejäänud osaga kaetakse võistluste korraldamisega seotud erinevad kulud

(s.h. panus kaas-korraldajatele, panus raja kasutuse eest, panus Skoorin.com-i, jms.).

**Reeglid**

Mängitakse **PDGA** *( Professional Disc Golf Association)* reeglite järgi järgmiste eranditega:

* Kui lume paksus on kohati vähemalt 10 cm võib ketastel kasutada linte (802.01C)
* Kadunud ketta puhul mängitakse järgmine vise kohast kus ketast viimati nähti pluss üks karistusvise (803.11B)

**Kõigil osavõistlustel mängitakse vähemalt 30 korvi.**

Korraldajal on õigus valida sõltuvalt mängijate arvust ja kasutatavate korvide arvust erinevatel osavõistlustel erinev formaat.

Formaat võib olla ***„1. Ring + 2. Ring – LÕUNA – 3. Ring“*** või ***„1. Ring – LÕUNA – 2. Ring“***

Korraldajad teavitavad osalejaid valitud formaadist läbi võistluse väljakuulutamise kanalite ning mängijate hommikusel koosolekul.

**Tulemuste väljaselgitamine ja autasustamine**

Igal osavõistlusel selgitatakse ringide tulemuste alusel välja ja autasustatakse:

* kolme parimat mängijat **Meeste** arvestuses,
* kolme parimat mängijat **Naiste** arvestuses,
* kolme parimat mängijat ***Masters*** arvestuses,
* kolme parimat mängijat **Noorte** arvestuses,

Talvesarja üldarvestuse võitjad vastavas kategoorias selgitatakse välja kohapunktide alusel järgmiselt:

Osavõistluse 1. koht - 100p, 2. koht - 95p, 3. koht - 91p, 4. koht - 88p, 5. koht - 85p.

Iga järgnev koht saab eelnevast kohast -1 punkti vähem (nt 6.-84p, 7.-83p, 8.-82p jne).

Koha jagamisel saavad kõik võistlejad kõrgema koha punktid (nt 3 võistlejat kohtadel 5-7 saavad 85p)

Arvesse lähevad 6 parima etapi punktid.

Talvesarja üldarvestuse võitjad vastavates kategooriates kuulutatakse välja viimase etapi autasustamisel järgmistes kategooriates:

* **Meeste** kategooria üldvõitja ja II ning III koht
* **Naised** kategooria üldvõitja ja II ning III koht
* ***Masters*** kategooria üldvõitja ja II ning III koht
* **Noorte** kategooria üldvõitja ja II ning III koht

Nii osavõistluse kui üldarvestuse võrdsete tulemuste korral selgitatakse võitja kiire lõppmänguga korraldaja poolt valitud kuni kolmel rajal. Kui peale seda on jätkuvalt võrdseid tulemusi, mängitakse nende vahel korraldaja poolt valitud rajal *CTP* ( ühe viskega korvile lähemal).

**Täiendav info**

Korraldajad: Kogukonna Tugi MTÜ koostöös kohaliku aktiiviga

 Harri Reimand (+372 5347 0913 / discgolf@evolution.ee)

 Teet Saaberg (teet.saaberg@gmail.com)